open-index/open-wikipedia-markdown huggingface dataset:
Den internasjonale astronomiske union

**Den internasjonale astronomiske unionen** (forkortet **IAU**), (Fransk: *Union astronomique internationale*) forener nasjonale astronomiske selskaper fra hele verden, basert på individuelt medlemskap. Den er medlem av Det internasjonale vitenskapsråd (ICSU). Den blir av alle land anerkjent som autoritativt organ for navngiving av stjerner, planeter, asteroider og andre himmellegemer og fenomener i det vitenskapelige samfunn.

Arbeidsgrupper inkluderer Working Group for Planetary System Nomenclature (WGPSN &ndash; *arbeidsgruppe for planetarisk navngivingsnomenklatur*) som vedlikeholder astronomiske navnsettingskonvensjoner og planetarisk nomenklatur for planetariske legemer. **IAU** er også ansvarlig for ordningen med astronomiske telegrammer som produseres og blir distribuert på dets vegne av Central Bureau for Astronomical Telegrams. Minor Planet Center (MPC) som er en informasjonsbank for alle legemer i solsystemet som hverken er planeter eller måner opererer også under IAU.  

## Historie
IAU ble grunnlagt i 1919 som en sammenslåing av ulike internasjonale prosjekter inkludert *[[Carte du Ciel]]*, Solar Union og Bureau International de l'Heure (det internasjonale tidsbyrået). Den første presidenten var Benjamin Baillaud.  Pieter Johannes van Rhijn fungerte som president fra 1932 til 1958.

Siden 1922 har IAUs generalforsamling møtt hvert tredje år, med unntak av perioden 1938 – 1948. Etter forslag fra Polen i 1967, og en kontroversiell avgjørelse av den daværende IUAs president, ble det avholdt en ekstraordinær generalforsamling i 1973 i Warszawa i Polen for å hedre 500-årsjubileet for Nikolaus Kopernikus´ fødsel, kort tid etter den ordinære generalforsamlingen i 1973 i Australia.

* 26. generalforsamling i Praha 2006
* 27. generalforsamling i Rio de Janeiro 2009
* 28. generalforsamling i Beijing 2012
* 29. generalforsamling i Honolulu 2015

## Organisasjon
IAU hadde i januar 2012 9.957 individuelle medlemmer (dvs. profesjonelle astronomer), hovedsakelig på doktorgradsnivå hvorav 33 med opphold i Norge, samt 70 organisasjonsmedlemmer (altså nasjonale organisasjoner som er tilknyttet IAU) inkludert Det Norske Videnskaps-Akademi. 87 prosent av medlemmene er menn, 13 prosent er kvinner. Den nåværende president er Ronald D. Ekers.

I den 26. generalforsamlingen (2006) ble det vedtatt en ny definisjon av en planet med utvidet presisjon. Den nye definisjonen reduserte antallet planeter i solsystemet fra ni til åtte, og opprettet kategorien dvergplaneter, med fire medlemmer (en av dem er den tidligere planet Pluto). Vedtaket ble fulgt av en debatt som i 2008 resulterte i et forslag om plutoid som egen kategori. Det er to plutoider: Pluto og Eris.

## Trivia
* I sangen «Planet X» av Christine Lavin refererer teksten til både IAU og WGPSN.  
* I filmen *[[Deep Impact (film)|Deep Impact]]* ville det faktiske vitenskapelige organ som amatøren ville melde sitt funn av en ny asteroide til være MPC.
* IAU er med i Arthur C. Clarkes roman *The Hammer of God*.

## Referanser


## Eksterne lenker
* 
* XXVI. Generalforsamling 2006
Jon Østeng Hov

**Jon Østeng Hov** (født 23. januar 1936, død 29. mars 2019) var en norsk naturfotograf, forfatter og naturverner. Hov bodde og arbeidet hele livet i hjembygda Ålen i Holtålen i Sør-Trøndelag. 

Hov fotograferte blomstermotivene på en lang serie norske frimerker, leverte bilder til en samleserie av tallerkener, krus m.m., skrev en ukentlig spalte i *[[Adresseavisen]]* fra 1979 til 2015, og utga i alt ni bøker, hvorav én lettlestbok og to barnebøker.

## Priser og utmerkelser
Han fikk en rekke priser og utmerkelser: 
* 1992 – Sør-Trøndelag fylkes kulturpris
* 1998 – Den Norske Friluftslivprisen
* 2005 – Ridder av 1. klasse av St. Olavs Orden
* 2008 – Skjæraasenprisen
* 2010 – Det Kongelige Norske Videnskabers Selskabs minnemedalje
* 2010 – Heitkøtters Naturvernpris
Han fikk også Holtålen kommunes kulturpris og var æresmedlem i Norges Naturvernforbund. Ei folkegave som han fikk fra sambygdingene til 70-årsdagen, var øremerket et billedgalleri i Ålen.

## Referanser




## Eksterne lenker
* Samarbeid med Brødrene Flaarønning
* Villmarksserien av Jon Østen Hov
* Floraserien av Jon Østeng Hov
* Prydserien av Jon Østeng Hov
* Skal hilse fra fjellet av Jon Østeng Hov
Hellmofjorden

**Hellmofjorden** (lulesamisk:*Oarjjevuodna*) er en arm av Tysfjorden i Nordland. Fjorden strekker seg i sørlig retning fra innløpet mellom Hellandskjånes, nord for Helland, i vest og Hestneset i øst. Omtrent midtveis svinger den i sørøstlig retning inn til den fraflyttede grenden Hellmobotn som ligger rundt 30 kilometer fra innløpet.

## Navnet
Det norske navnet kommer fra norrønt *hallr* som betyr «stein».

Den lulesamiske forstavelsen *oarjje* betyr «sør» og endelsen *vuodna* er det samiske ordet for «fjord». Andre lulesamiske navn på fjorden er *Helmukvuodna* mens *Hellmåvvå* ofte i tillegg omfatter landområdene rundt fjorden.

## Geografi
Fjorden er, som det lulesamiske navnet beskriver, den sørligste av fjordarmene til Tysfjorden, og både geografisk og kommunikasjonsmessig deler den landet i to. Fra Hellemobotn er det kun 6&nbsp;330 meter i luftlinje til Sverige, og uten veiforbindelser er eneste måte å krysse fjorden på med båt. 

Hellmofjorden er lang og smal, og midtveis begynner fjellene rundt å stige opp mot 1&nbsp;000 moh. og høyere.
De mest markante innskjæringne på østkysten er, fra nord, Ibboloukta (*Tømmervika*) og Tjierreloukta (*Nordbukta*). Den største øya er Måskesuoloj (*Muskholmen*). I fjordbunnen har de to elvene Njallajåhkå (*Stabburselva*) og Rávggajåhkå (*Sørelva*) felles utløp.

## Bosetninger og kommunikasjoner
Fylkesvei 7536 (tidl 682) går fra Drag og sørover til innløpet av Hellmofjorden til Helland. 

15 kilometer sørover ligger grenden Musken med rundt 40 innbyggere. 16 km sørøst for Musken ligger den avfolkede grenden Hellmobotn som nå er et populært feriested og utgangspunkt for turer i fjellene og inn til Sverige. Hurtigbåten i Tysfjorden har daglige anløp av Musken og ukentlige til Hellmobotn og Nordbukta nord for botn (i sommersesongen oftere). Begge bygdene er uten veiforbindelse til omverdenen.

Det er ingen bosetninger langs vestsiden av fjorden.

## Verdensarv
I 2002 ble Hellmofjoren foreslått til UNESCOs verdensarvliste sammen med Tysfjord og Rago nasjonalpark i en oppføring kalt «Det lulesamiske området» i henhold til de kulturelle og naturlige kriteriene III, V, VII, VIII og IX.

## Se også
*Råggejávrrerájgge

## Fotnoter



## Referanser




## Eksterne lenker
* Torghatten-Nord for hurtigbåtrute i Tysfjorden.
Jón Ólafsson (den lærde)

**Jón Ólafsson** (født 1731, død 18. juni 1811), også kalt for «den lærde», for å skille ham fra hans yngre bror med samme navn, var en islandsk oldtidsforsker og filolog. Jón var bror av den kjente Eggert Ólafsson, som døde tragisk med sin hustru i Breidafjord i 1768.

Etter at Jón avsluttet skolegangen ved Skálholt skole kom han til København hvor han studerte teologi og «østenlandske» språk. Etter at han tok teologisk embetseksamen i 1765 levde han i København som *stipendiarius Arnam.*, sterkt opptatt av vitenskapelige, spesielt filosofiske studier. Han ble karakterisert som kunnskapsrik, skarpsindig og kritisk. Videnskabernes Selskab kronet hans prisskrift *Om den gamle nordiske Digtekunst* (1786) og som var et epokegjørende arbeid for sin tid. Forut hadde han utgitt to latinske avhandlinger, *Syntagma de baptismo* (1770) og *De congnatione spirtuali* (1771).

Jón forsket spesielt på oldtidsskrifter og forfattet omfattende glossarer, blant annet til *Landnáma* og *Hungrvaka*, og hans arbeid med den store Heimskringla-utgaven var også omfattende og hvor han blant annet forklarte skaldekvadene. Jón var i tillegg sterkt opptatt med ordboksarbeid, blant annet fra 1783 med utarbeidelsen av *Videnskabernes Selskabs Ordbog*.
Lee County (Texas)

**Lee County** er et fylke i den amerikanske delstaten Texas. Det ligger i de sentrale delene av staten. Det grenser mot Milam County i nord, Burleson County i nordøst, Washington County i øst, Fayette County i sørøst, Bastrop County i sørvest og mot Williamson County i nordvest.

Lee Countys totale areal er 1 642 km² hvorav 14 km² er vann. År 2000 hadde fylket 15 657 innbyggere og administrasjonssenteret ligger i byen Giddings. Fylket har fått sitt navn etter Robert E. Lee som var general i Amerikas konfødererte stater under den amerikanske borgerkrigen.

Fylket regnes til regionen Central Texas.

## Byer
*Giddings
*Lexington
*Serbin

## Eksterne lenker
*
FC Flora Tallinn

**Football Club Flora Tallinn** er en estisk fotballklubb. Klubben er basert i Tallinn, og er Estlands største idrettslag. Flora Tallinn ble stiftet i 1990 og har blitt estiske seriemestre ni ganger og cupmestre fem ganger. Klubbens hjemmebane er A. Le Coq Arena. I 2005 ble Flora Tallinn nummer fire i Meistriliiga (nivå 1), og kom utenfor medaljeplass for første gang på 12 år. I 2010-sesongen ble de igjen mestere, det ble de også i 2011.

## Mesterskap
*Ligamester: 1993/94, 1994/95, 1997/98, 1998, 2001, 2002, 2003, 2010, 2011, 2015, 2017, 2019, 2020, 2022, 2023, 2025
*Cupmester: 1994/95, 1997–98, 2007–08, 2008–09, 2010–11
*Supercup: 1998, 2002, 2003, 2004, 2009, 2011, 2012
Supercup en enkampskonkurranse mellom seriemester og cup-mester

## Sesonger

## Referanser


## Eksterne lenker
* Flora Tallinns offisielle nettside (estisk)
* Spillerstall fra Transfermarkt
Third Lanark AC

**Third Lanark Athletic Club** var en skotsk fotballklubb som eksisterte fra 1872 til 1967. Klubben var basert i Glasgow. Den var den første store fotballklubben i Skottland som gikk konkurs.

Klubben ble stiftet den 12. desember 1872, som fotballaget til militæravdelingen Third Lanarkshire Rifle Volunteers. Da forbindelsen til militæret ble kuttet i 1903, skiftet klubben navn til Third Lanark AC. Klubben var blant stifterne av Scottish Football League i 1890. Third Lanark vant ligaen i 1904 og ble skotske cupmestre i 1889 (2&ndash;1 over Celtic etter omkamp) og 1905 (3&ndash;1 over Rangers etter omkamp).

Third Lanark hadde flere kallenavn: Thirds, The Warriors, The Redcoats, The Hi-Hi. Klubbens draktfarger var rød skjorte og hvit bukse.

Klubbens hjemmebane var fra 1875 til 1903 Cathkin Park. Third Lanark overtok så Queen's Parks gamle bane (Second) Hampden Park, som så ble omdøpt til New Cathkin Park. Denne banen ble imidlertid ikke klar til bruk før sommeren 1904, så Third Lanark måtte spille alle hjemmekampene i 1903/04-sesongen på andre baner. Til tross for den ulempen tok klubben sitt første og eneste ligamesterskap den sesongen.

Våren 1965 rykket Third Lanark ned fra 1. divisjon etter en trist sesong med bare syv poeng på 34 kamper. Etter to år i 2. divisjon gikk klubben så konkurs og ble oppløst sommeren 1967. (New) Cathkin Park er i dag eid av Glasgow by, er en del av en åpen park, og eksisterer fremdeles som fotballbane, selv om tribunenebygningene for lengst er fjernet.

## Mesterskap og klubbrekorder
*Ligamester: 1904
*Cupmester: 1889 og 1905
*Høyeste tilskuerantall (på (New) Cathkin Park): 45&nbsp;455 mot Rangers 27. februar 1954 (skotsk FA-cup 3. runde)
*Største seier: 11&ndash;0 mot St. Andrews 31. oktober 1885 (skotsk FA-cup 3. runde)
*Største tap: 0&ndash;8 mot Motherwell 21. mars 1925 (1. divisjon), 0&ndash;8 mot Hibernian 8. november 1947 (1. divisjon) og 0&ndash;8 (hjemme) mot St. Mirren 28. februar 1961 (skotsk FA-cup 3. runde omkamp)
## Litteratur
*Gordon Smailes: The Breedon Book of Scottish Football Records, Breedon, Derby 1995. ISBN 1-85983-020-X
## Eksterne lenker
*Third Lanark AC Online
*Ian Livingston: 3rd Lanarkshire Rifle Volunteers Football Club
Man on the Line

***Man on the Line*** er det syvende studioalbumet til den irske sangeren og låtskriveren Chris de Burgh. Dette albumet fortsetter det synth-pregede mainstream-pop lydbildet de Burgh startet med på *[[The Getaway (Chris de Burgh album)|The Getaway]]*. Singelen «High on Emotion» ble en mindre hit i USA. Albumet ble utgitt i 1984. Tina Turner synger bakgrunnsvokal på sangen «The Sound of a Gun».

## Sporliste

Alle sangene er skrevet av Chris de Burgh.

# «The Ecstacy of Light (I Love the Night)» &ndash; 4:01
# «Sight and Touch» &ndash; 3:14
# «Taking It to the Top» &ndash; 4:00
# «The Head and the Heart» &ndash; 3:59
# «The Sound of a Gun» &ndash; 4:29
# «High on Emotion» &ndash; 4:26
# «Much More Than This» &ndash; 2:57
# «Man on the Line» &ndash; 4:25
# «Moonlight and Vodka» &ndash; 3:39
# «Transmission Ends» &ndash; 5:59

## Personell
* Chris de Burgh – vokal, gitar
* Tina Turner – vokal
* Rupert Hine – synthesizer, vokal, orkesterarrangement
* John Giblin – bass
* Howard Jones – piano
* Ian Kojima – synthesizer, gitar, saksofon
* Al Marnie – bass, vokal
* Danny McBride – gitar
* Trevor Morais – trommer
* Glenn Morrow – synthesizer
* Phil Palmer – gitar
* Jeff Phillips – trommer, perkusjon

## Eksterne lenker
*
Johnson County (Texas)

**Johnson County** er et fylke i den amerikanske delstaten Texas. Det ligger i de sentrale delene av staten. Det grenser mot Tarrant County i nord, Ellis County i øst, Hill County i sør, Bosque County og Somervell County i sørvest, Hood County i vest og mot Parker County i nordvest.

Johnson Countys totale areal er 1 902 km² hvorav 13 km² er vann. I 2010 hadde fylket 150 934 innbyggere og administrasjonssenteret ligger i byen Cleburne. Fylket har fått sitt navn etter soldaten og Texas Ranger Middleton Johnson.

## Byer
*Alvarado
*Briaroaks
*Burleson (delvis)
*Cleburne
*Cresson (delvis)
*Cross Timber
*Godley
*Grandview
*Joshua
*Keene
*Mansfield (delvis)
*Rio Vista
*Venus (delvis)

## Referanser

## Eksterne lenker
*
Into the Light

***Into the Light*** er det åttende studioalbumet til den irske sangeren og låtskriveren  Chris de Burgh. Albumet er kjent for å inneholde de Burghs mest kjente sang, «The Lady in Red». Låta «Say Goodbye to It All» er en fortsettelse på «Borderline» fra *[[The Getaway (Chris de Burgh album)|The Getaway]]*. Albumet ble utgitt i 1986.

## Sporliste
Alle sangene er skrevet av Chris de Burgh.

#«Last Night» &ndash; 6:07
#«Fire on the Water» &ndash; 4:28
#«The Ballroom of Romance» &ndash; 4:26
#«The Lady in Red» &ndash; 4:16
#«Say Goodbye to it All» &ndash; 5:23
#«The Spirit of Man» &ndash; 4:40
#«Fatal Hesitation» &ndash; 4:16
#«One Word (Straight to the Heart)» &ndash; 4:30
#«For Rosanna» &ndash; 3:39
#«The Leader» &ndash; 2:16
#«The Vision» &ndash; 3:13
#«What About Me?» &ndash; 3:03

## Personell
* Chris de Burgh – Vokal, Gitarer
* Gary Barnacle – Saksofon
* Tony Beard – Trommer
* John Giblin – Bass
* Nick Glennie-Smith – Keyboards
* Carol Kenyan – Bakgrunnsvokal
* Ian Kojima – Saksofon
* Al Marnie – Bass
* Danny McBride – Gitarer
* Glenn Morrow – Keyboards
* Phil Palmer – Gitarer
* Pino Palladino – Bass
* Jeff Phillips – Trommer
* Andy Richards – Keyboards
* Peter Van Hooke – Trommer

## Eksterne lenker
*
Knox County

**Knox County** er navnet på ni fylker i USA:

*Knox County (Illinois)
*Knox County (Indiana)
*Knox County (Kentucky)
*Knox County (Maine)
*Knox County (Missouri)
*Knox County (Nebraska)
*Knox County (Ohio)
*Knox County (Tennessee) 
*Knox County (Texas)
Knox County (Texas)

**Knox County** er et fylke i den amerikanske delstaten Texas. Det ligger i de sentrale delene av staten. Det grenser mot Foard County i nord, Baylor County i øst, Haskell County i sør og mot King County i vest.

Knox Countys totale areal er 2 216 km² hvorav 17 km² er vann. I 2000 hadde fylket 4 253 innbyggere og administrasjonssenteret ligger i byen Benjamin. Fylket har fått sitt navn etter general Henry Knox.

## Byer
*Benjamin
*Goree
*Knox City
*Munday

## Eksterne lenker
*
The Getaway (Chris de Burgh album)

***The Getaway*** er det sjette studioalbumet til den irske sangeren og låtskriveren Chris de Burgh. Dette albumet markerer et skille i de Burghs karriere, da han går fra akustiske, trubadur-liknende lydbildet til mer synth-pregede mainstream poplåter. Singelen «Don't Pay the Ferryman» ble en mindre hit i USA. «Borderline» har senere blitt blant hans mest populære kjærlighetsballader. Albumet ble utgitt i 1982.

## Sporliste
Alle sangene er skrevet av Chris de Burgh.

#«Don't Pay the Ferryman» &ndash; 3:48
#«Living on the Island» &ndash; 3:31
#«Crying and Laughing» &ndash; 4:33
#«I'm Counting on You» &ndash; 4:27
#«The Getaway» &ndash; 3:52
#«Ship to Shore» &ndash; 3:49
#«All the Love I Have Inside» &ndash; 3:18
#«Borderline» &ndash; 4:37
#«Where Peaceful Waters Flow» &ndash; 3:54
#«The Revolution» &ndash; 1:46
#«Light a Fire» &ndash; 2:08
#«Liberty» &ndash; 5:02

## Personell
* Chris de Burgh – 6- og 12-strengsgitarer, Piano, Vokal
* Rupert Hine – Synthesizere, Slagverk, Orkesterarrangementer, Bakgrunnsvokal
* John Giblin – Bass
* Steve Negus – Trommer (Trommeslager i Saga fra 1978 - 2003)
* Phil Palmer – Elektriske og akustiske gitarer
* David Caddick – Piano
* Tim Wynveen – Elektriske og akustiske gitarer
* Anthony Thistlethwaite – Saksofoner
* Stephen W. Tayler – Treblåseinstrument, Saksofoner
* Nigel Warren-Green – Cello

## Eksterne lenker
*
Søkemotormarkedsføring

**Søkemotormarkedsføring** er et samlebegrep for markedsføringstiltak i søkemotorer, og slik en del av internettmarkedsføring. Den mest kjente formen for søkemotormarkedsføring er Google AdWords.

Mange former for søkemotormarkedsføring har en cpc-modell (cost per click) som innebærer at annonsøren kun betaler for de som klikker på annonsen, og ikke pr visning eller tidsperiode som tidligere har vært vanlig. I praksis blir annonsen trigget av et eller flere søkeord, slik at annonsen kommer opp når det gjøres et søk som inneholder søkeordet(/-ene).

Søkemotormarkedsføring omfatter
* søkemotoroptimalisering og 
* kjøp av annonseplass i søkemotorer, enten søkeordsrettet annonseplass, som adsense, eller ikke søkeordsrettet, slik som bannerannonser.

## Se også
*Reklame
*Søkemotoroptimalisering
*Søkemotor
Fayette County (Texas)

**Fayette County** er et fylke i den amerikanske delstaten Texas. Det ligger i de sentrale delene av staten. Det grenser mot Lee County i nord, Washington County i nordøst, Austin County i øst, Colorado County i sørøst, Lavaca County i sør, Gonzales County i sørvest, Caldwell County i vest og mot Bastrop County i nordvest.

Fayette Countys totale areal er 2&nbsp;486 km² hvorav 25 km² er vann. I 2000 hadde fylket 21&nbsp;804 innbyggere og administrasjonssenteret ligger i byen La Grange. Fylket har fått sitt navn etter Marquis de La Fayette.

Fylket regnes ofte til regionen Central Texas, da til denne regionens ytre belte av counties.

## Byer
*Carmine
*Fayetteville
*Flatonia
*La Grange
*Round Top
*Schulenburg

## Eksterne lenker
*
Kampfgruppe Peiper

**Kampfgruppe Peiper** var navnet på en tysk stridsgruppe under Ardenneroffensiven i desember 1944. Stridsgruppen bar navnet til sin leder, SS-standartenführer Joachim Peiper. Gruppen disponerte totalt 100 stridsvogner av type PZKW IV og V og en bataljon på 42 vogner med tunge "Kongetigere" samt et fullmotorisert Pansergrenaderelement. Stridsgruppen hadde som oppdrag å bryte gjennom amerikanernes linjer og bane veien for 2. SS-Panserkorps (1. og 12. SS-panserdivisjon og 3. fallskjermdivisjon) samt å forårsake maksimal forvirring og ødeleggelse i amerikanernes bakre linjer. Peiper var kjent som en effektiv men hensynløs offiser. Peiper passerte startlinjen ved Losheim den 16. desember og erobret Buchholz stasjon tidlig den 17. desember. Pansergrenaderer under major Diefenthal drepte samme dag 85 amerikanske krigsfanger i den såkalte Malmèdy-massakren, hvilket ikke var gruppens eneste alvolige krigsforbrytelse idet den også holdes ansvarlig for drap på amerikanske krigsfanger ved Ligneuville og Stavelot samt drap på belgiske sivile.

Peiper hadde nå brutt igjennom amerikanernes linjer og veien syntes åpen mot det belgiske slettelandet og store amerikanske drivstoffdepoter som muligens ville gjort det mulig å fortsette framrykningen, på dette tidspunktet begynte krigslykken imidlertid å snu. Om kvelden den 17. desember lot Peiper seg oppholde i 13 timer av en amerikansk veisperring øst for Stavelot for deretter å bli stoppet på nytt av brosprengninger og nye sperringer ved Trois Ponts. En midlertidig bedring av været gjorde det også mulig for de allierte å sette inn sitt overlegne flyvåpen akkurat da Peiper hadde funnet en uskadd bro ved Cheneux.

Amerikanske forsterkninger, primært fra 30. Infanteridivisjon og 82. luftbårne divisjon, strømmet til og om kvelden den 18. desember ble Peiper nødt til å trekke seg tilbake til La Gleize. Tidlig om morgenen den 19. desember lyktes det amerikanerne å gjenerobre Stavelot og derigjennom omringe Peiper. Stridsgruppe Peiper ble i de neste tre dagene klemt sammen i en stadig mindre "lomme" i området La Gleize – Stavemont, inntil Peiper den 23. desember lyktes å bryte ut med restene av sine menn til fots, alt tungt materiell måtte etterlates og bare en liten del av styrken nådde egne linjer ved Sankt Vith.

Standartenführer Peiper skal angivelig ha fått et mentalt sammenbrudd etter dette og dukker først opp igjen i offisielle rapporter i februar 1945, denne gang i Ungarn.

## Referanser
Den dag du gav oss, er til ende

**«Den dag du gav oss, er til ende»** (engelsk: *The Day Thou Gavest, Lord, is Ended* er en salme skrevet av briten John Ellerton i 1870 og oversatt til norsk av biskop Johannes Smemo i 1964. Melodien ble komponert av C.C. Scholefield.

Den finnes på nr. 820 i Norsk salmebok 2013.
Johannes Smemo

**Johannes Smemo** (født 31. juli 1898 i Rugldalen på Røros, død 7. mars 1973) var en norsk teolog og biskop i bispedømmene Agder (1946–1951) og Oslo (1951–1968).

Han ble cand. theol. ved Menighetsfakultetet i 1924, var hjelpeprest i Bragernes i Drammen 1925, sogneprest i Sør-Fron 1933, rektor ved Menighetsfakultetets praktisk-teologiske seminar 1934, biskop av Agder bispedømme 1946–1951 og biskop av Oslo 1951-1968. Han ble omtalt som en myndig prelat med store evner som forkynner.

Han var aktiv i kirkekampen under den annen verdenskrig som medlem av Den midlertidige kirkeledelse og deretter Den hemmelige kirkeledelse. Han ble arrestert høsten 1944 og satt internert på Berg interneringsleir til frigjøringen.

Smemo var redaktør for *[[Luthersk Kirketidende]]* 1938-1946 og hadde en lang rekke kirkelige tillitsverv, bl.a. som medlem av eksekutivkomiteen i Kirkenes Verdensråd og visepresident i Det Lutherske Verdensforbund. Han utga flere bøker, bl. a. *Er prekenens tid forbi?*, *Kjærligheten hos troens apostel*, prekensamlingen *Guds Ja* og 3 salmesamlinger, hovedsakelig oversettelser, men også egenforfattede salmer. Hans oversettelse av «Den dag du gav oss, er til ende» er blant hans mest kjente verk. Han skrev en lang rekke fag-teologiske artikler (for en utfyllende bibliografi, se *Kirkens arv  – Kirkens fremtid*, festskrift til hans 70-årsdag 31. juli 1968.) Han markerte seg som en motstander av kvinnelige prester.

Som Oslo biskop forrettet han ved kong Haakons (1957) og kronprinsesse Märthas (1954) begravelser i Oslo domkirke og han holdt prekenen ved kong Olavs signing i Nidarosdomen (1958). 

Han var kommandør med stjerne av St. Olavs Orden og kommandør av første klasse av den svenske Nordstjerneordenen. Han mottok også bl. a. Kong Haakon VIIs minnemedalje i gull. Smemo var dr. theol. honoris causa ved Luther Seminary, St. Paul, Minnesota, USA.

Han var morfar til Hilde Haugsgjerd og svigerfar til Paul Thyness. Smemo er en slekt med sørsamisk opphav, og som biskop var Johannes Smemo engasjert i å få kirkelig litteratur utgitt på samisk.

## Referanser
Plutoide

En **plutoide** er en kategori av himmellegemer i det ytre solsystemet. Den internasjonale astronomiske union (IAU) har vedtatt følgende definisjon av en plutoide:
:*Plutoider er himmellegemer som går i bane rundt Solen på en avstand større enn Neptun som har en tilstrekkelig masse til ved hjelp av sin egen gravitasjon å overkomme [[stivt legeme (fysikk)|stivt legeme]]-kreftene og oppnå en [[hydrostatisk likevekt]]s (nær kule-)form, og som ikke har rensket rommet rundt sin bane. 

Alle objekter som kvalifiserer både som [[dvergplanet]] og [[transneptunsk objekt]] er dermed plutoider.

== Liste over plutoider==

Planetariske objekter som oppfyller den gjeldende definisjonen er [[Pluto]] og [[Eris (dvergplanet)|Eris]]. Hvis det opprinnelige forslaget hadde blitt vedtatt, ville Plutos måne [[Charon (måne)|Charon]] også fått denne statusen, etter som Pluto/Charon ville blitt klassifisert som [[dobbelplanet]].

==Andre mulige plutoider==
Illustrasjonen til høyre viser de beregnede størrelsene til de største transneptunske objekter (TNO) inkludert Pluto, Charon og 2003 UB<sub>313</sub>. Andre objekter vil kunne tilfredsstille definisjonen forutsatt at de viser seg å være i hydrostatisk ekvilibrium (sfæroid form). Noen få [[cubewano|klassiske]] [[Kuiper-legemer]] (KBO) var under det opprinnelige forslaget kandidater til planetstatus, men ikke nødvendigvis plutoner ettersom kriteriet om *stor* banehelling og/eller eksentrisitet savner presisjon.

==Bakgrunn for begrepet==
IAUs planetdefinisjonskomités [[forslag om redefinering av planet 2006]] foreslo å innføre begrepet *pluton*' for en [[planet]] med en omløpsbane på mer enn 200 [[juliansk år|julianske år]] og med en større [[banehelling]] og en mer elliptisk bane enn et tradisjonelt planetarisk kretsløp.

Bruken av navnet *pluton'' møtte uventet motstand. Dette skyldes muligheten for sammenblanding med den geologiske termen med samme navn. Dessuten er «Pluton» navnet på Pluto på flere språk. Dette første til at begrepet ble droppet fra det reviderte forslaget til definisjon

Også det reviderte forslaget ble avvist av kongressen. Isteden vedtok man den 24. august 2006 et forslag til planetdefinisjon som i tillegg til hydrostatisk ekvilibrium krevde at en planet måtte ha «rensket nabolaget rundt sitt bane». Dette førte til at Pluto mistet sin planetstatus og ble reklassifisert som «bare» en dvergplanet. Samtidig blir Pluto anerkjent som prototypen på en ny kategori av dvergplaneter som går i baner rundt solen med gjennomsnittsavstand større enn Neptuns. Kongressen unnlot å navngi den nye kategorien. Først i 2008 bestemte IAUs utøvende komité på et møte i Oslo for å gi kategorien navnet plutoider – et navn som var blant de alternative forslagene som hadde vært framme på kongressen i 2006.

Mange astronomer har lenge brukt begrepet «isdverger» for å beskrive slike objekter. Navnet er en analog til det mer innarbeidete begrepet «gasskjemper», brukt om de fire største planetene i solsystemet.

## Referanser


## Se også
*
*
*

## Eksterne lenker
* 
*
Brown County (Texas)

**Brown County** er et fylke i den amerikanske delstaten Texas. Det ligger i de sentrale delene av staten. Det grenser mot Eastland County i nord, Comanche County i nordøst, Mills County i sørøst, San Saba County i sør, McCulloch County i sørvest, Coleman County i vest og mot Callahan County i nordvest.

Brown Countys totale areal er 2&nbsp;478 km² hvorav 34 km² er vann. I 2000 hadde fylket 37&nbsp;674 innbyggere og administrasjonssenteret ligger i byen Brownwood. Fylket har fått sitt navn etter Henry Stevenson Brown som var offiser under slaget ved Velasco under revolusjonen i Texas.

De følgende hovedveiene krysser gjennom fylket:
* U.S. Highway 67
* U.S. Highway 84
* U.S. Highway 183
* U.S. Highway 377
* State Highway 279 (Texas)

## Eksterne lenker
* 
* Brown County i ''Handbook of Texas Online'' fra University of Texas' nettsider.
Mills County (Texas)

**Mills County** er et fylke i den amerikanske delstaten Texas. Det ligger i de sentrale delene av staten. Det grenser mot Comanche County i nord, Hamilton County i nordøst, Lampasas County i sørøst, San Saba County i sørvest og mot Brown County i nordvest.

Mills Countys totale areal er 1 942 km² hvorav 5 km² er vann. I 2000 hadde fylket 5&nbsp;151 innbyggere og administrasjonssenteret ligger i byen Goldthwaite. Fylket har fått sitt navn etter John T. Mills.

Fylket regnes ofte til regionen Central Texas, da til denne regionens ytre belte av *counties*.

## Byer
*Goldthwaite
*Mullin
*Star

## Eksterne lenker
*
Vince Vaughn

**Vincent Anthony Vaughn** (født 28. mars 1970 i Minneapolis i Minnesota) er en amerikansk skuespiller, mest kjent fra filmene Kanonball og Wedding Crashers.

Vaughn begynte som skuespiller i slutten av 1980-årene og dukket opp i mindre TV-roller før han ble mer kjent gjennom filmen Swingers fra 1996. 

Vince Vaughn er tilhenger av Chicago Cubs og Chicago Blackhawks og er selv medlem av The Frat Pack.

## Filmografi

## Referanser


## Eksterne lenker
*
Brown County

**Brown County** er navnet på ni fylker i USA:

*Brown County (Illinois) 
*Brown County (Indiana) 
*Brown County (Kansas) 
*Brown County (Minnesota) 
*Brown County (Nebraska) 
*Brown County (Ohio) 
*Brown County (Sør-Dakota) 
*Brown County (Texas) 
*Brown County (Wisconsin)
In My Mind (album)

***In My Mind*** er det første soloalbumet til amerikanske Pharrell Williams: Han også er kjent for å være medlem i funkrock-bandet N*E*R*D sammen med Chad Hugo og Shae Haley, som produsent hvor han har jobbet med mange av de største stjernene, og som komponist for The Neptunes.

Dette albumet var ikke så vellykket som forventet i Norge, det fikk bare tre uker på VG-lista Topp 40 med høyeste plassering som nummer ni.

## Sporliste
#«Can I Have It Like That» (med Gwen Stefani) (3:55)
#«How Does It Feel?» (3:35)
#«Raspy Shit» (3:34)
#«Best Friend» (4:40)
#«You Can Do It Too» (med Jamie Cullum) (5:22)
#«Keep It Playa» (med Slim Thug) (4:18)
#«That Girl» (med Snoop Dogg) (4:01)
#«Angel» (2:44)
#«Young Girl» (med Jay-Z)/«I Really Like You» (8:13)
#«Take It Off (Dim the Lights)» (4:07)
#«Stay With Me» (med Pusha T) (4:06)
#«Baby» (med Nelly) (4:06)
#«Our Father» (3:27)
#«Number One» (med Kanye West) (3:56)
#«Skateboard P Presents: Show You How to Hustle» (med Lauren) (4:13)
#«Swagger International» (Japansk Bonusspor) (4:14)
#«Big White Spaceship» (med Timbaland) (4:23)

## Plasseringer

## Kilder
* 

## Eksterne lenker
*
Anubias

* *[[Anubias afzelii]]*
* *[[Anubias barteri]]*
* *[[Anubias gigantea]]*
* *[[Anubias gilletii]]*
* *[[Anubias gracilis]]*
* *[[Anubias hastifolia]]*
* *[[Anubias heterophylla]]*
* *[[Anubias pynaertii]]*

***Anubias*** er en slekt av blomsterplanter som opprinner i tropiske og sentrale deler av Vest-Afrika. De vokser hovedsakelig i elver og bekker, men kan også finnes i myrer.
De har brede, tykke og mørke blader.
Taksonomien til artene er ikke enda ferdig, noe som er tilfelle for mange vannplantearter, og de vitenskapelige navnene har ofte blitt endret.

## Akvaristikk
Plantene er vanlige i akvarier, vanligvis festet til steiner eller røtter. I motsetning til de fleste andre akvarieplanter, foretrekker *Anubias* oftest dempet belysning, og kan også blomstre under vann. I akvariet bør den plasseres i skyggefulle områder, hvis ikke kan alger få fotfeste på bladene.

Mange akvarister regner plantene i denne slekten for noen av de enkleste å holde, siden lys- og næringskravene er veldig lave, men også fordi planteetende fisk ikke vil spise dem. 
Dette er grunnen til at *Anubias* er blant de få plantene som kan brukes i akvarier med afrikanske ciklider og gullfisk.

### Saktevoksende
Alle artene vokser svært sakte. Vanligvis kommer et nytt blad hver tredje uke eller sjeldnere. Dessverre er dette en av de få artene som ikke reagerer på CO<sub>2</sub>-tilsetning. 

### Arter og varieteter
Den mest utbredte arten i akvariehandelen er *Anubias barteri var. barteri*. Den kan oppnå en maksimal høyde på 30 cm, med blader på 15-25 cm lengde og 5-10 cm bredde.
Det største medlemmet i slekten er *Anubias heterophylla* som kan bli opp til 60 cm høy, med 40 cm lange blader som er 10 cm brede. 
Den minste er *Anubias barteri var. nana*, som blir 10 cm høy. Bladene blir opp til 3 cm lange og 2 cm brede.

*Anubias* kan vokse over vann (og vokser gjerne mye fortere når de kan stå med bladene i luft). Dette gjør at de kan brukes i paludarier.

## Referanser


## Eksterne lenker
*
Organisation de l’armée secrète

**Organisation de l'armée secrète** (**OAS**; hærens hemmelige organisasjon) var en kortlevd nasjonalistisk, høyreekstrem, fransk, militant undergrunnsorganisasjon grunnlagt i januar 1961 under den algirske uavhengighetskrigen for å forhindre at Algerie ble uavhengig. Organisasjonen ble dannet av Pierre Lagaillarde, Jean-Jacques Susini og Raoul Salan, sammen med andre medlemmer av den franske armé og tidligere medlemmer av Fremmedlegionen. Organisasjonen forsøkte å likvidere president Charles de Gaulle flere ganger.  

OAS ble dannet på grunnlag av eksisterende nettverk som kalte seg selv «kontraterrorister», «selvforsvarsgrupper» eller motstand. Disse hadde utført angrep på FLN i Algerie og deres støttespillere siden krigens start. Organisasjonen ble offisielt dannet i Madrid i januar 1961 av en gruppe franske politikere og offiserer som et svar på den franske folkeavstemningen om Algerie, organisert av Charles de Gaulle samme måned. 

Etter Evian-avtalen i mars 1962 som garanterte Algeries uavhengighet og som markerte starten på utvandringen av pied-noirs, startet OAS en kampanje med attentater og bombeaksjoner for å stoppe den pågående politiske prosessen. Denne kampanjen kulminerte i millitæringeniøren og offiseren Jean-Marie Bastien-Thirys forsøk (med kodenavnet Charlotte Corday) på å drepe de Gaulle ved Petit-Clamart i 1962. Jean-Marie Bastien-Thiry ble henrettet i mars 1963. (Dette siste drapsforsøket på Gaulle ble popularisert og brukt som utgangspunkt i filmen *[[Sjakalen (1973)|Sjakalen]]* fra 1973.)

OAS har fortsatt tilhengere i den nasjonalistiske bevegelsen. I juli 2006 forsøkte noen OAS-tilhengere å tenne flammen ved Den ukjente soldats grav til minne om massakren i Oran 5. juli 1962.

## Referanser
Camil Petrescu

**Camil Petrescu** (1894–1957) var en rumensk dramatiker, romanforfatter og filosof.

Da begge foreldrene døde tidlig, ble Camil Petrescu oppdratt av en slektning. Han gikk på skolen i Obor; senere fortsatte han å studere ved Colegiul «Sfântul Sava» og gymnaset «Gheorghe Lazăr» i București. Siden han var fattig, måtte han arbeide for å forsørge seg, og begynte først å studere filosofi ved Universitetet i București i 1913, da han var 29 år gammel. I 1914 debuterte han i tidsskriftet *Facla* med artikkelen *Femeile și fetele de azi* («Dagens kvinner og piker»), under pseudonymet Raul D.

I 1916 ble han innkalt til krigstjeneste i 1. verdenskrig, hvor han ble såret to ganger (og var så å si døv resten av livet), og ble til slutt tatt til fange av østerrikerne. Han ble holdt i fangeleirer i Sapronyek (Ungarn) og Plan (Böhmen). Han ble frigitt i 1918, og beskrev krigserfaringene sine i romanen *Ultima noapte de dragoste, întâia noapte de război* («Den siste kjærlighetsnatt, den første krigsnatt») (1930). 

I 1933 skrev han romanen *Patul lui Procrust* (*«Procrustes' seng»*). Den ble oversatt til norsk av Steinar Lone i 2006. Romanens handling foregår i slutten av 1920-årene og er en beretning om kjærlighet og erotikk blant bohemer og korrupte samfunnstopper. Petrescu var påvirket av Marcel Proust. Boka ble filmatisert i 2002 i Moldova.

I løpet av sitt liv var Petrescu også lærer i Timișoara og direktør for Nasjonalteatret i București. Han var medlem av Det rumenske akademi fra 1948.

Han var venner med den rumensk-jødiske forfatteren Mihail Sebastian, noe som ikke hindret ham fra å være til tider anti-semitt.

Han døde av en hjertesykdom.

## Familie
Han giftet seg med den trettitre år yngre skuespillerinnen Eugenia Marian i 1947; de skilte seg etter en stund, men fortsatte å bo i samme hus. De hadde to sønner, Camil Aurelian og Octavian, som begge hoppet av til Vesten i 1969, først til Sverige, deretter via Vest-Tyskland til USA. Der var de musikkjournalister for Radio Free Europe. Moren deres emigrerte også til USA i 1970-årene sammen med sin nye ektemann og deres felles sønn.

## Verker
* *Versuri. Ideea. Ciclul morții* (1923)
* *Ultima noapte de dragoste, întâia noapte de război* (Den siste kjærlighetsnatt, den første krigsnatt (1930)
* *Transcedentalia* (1931)
* *Patul lui Procust* ( 1933), norsk *Procrustes' seng*
* *Un om între oameni* (Et menneske blant mennesker) (1953–1957, ufullendt)
* *Teze și antiteze* (Teser og antiteser) (1936)
* *Modalitatea estetică a teatrului * (Teaterkunstens estetiske modalitet) (1937)
* *Husserl – cu o introducere în filozofia fenomenologică* (1938)
* *Turnul de fildeș* (Elfenbentårnet) (1950)
* *Doctrina substanței* (Vesentlighetens doktrin) (1988)

## Referanser


## Eksterne lenker
* Anmeldelse av *Procrustes' seng* i Aftenposten.
* På sporet av bortkastet kjærlighet - Anmeldelse i Dag og Tid
Maurice Hamers

**M.W.M. (Maurice) Hamers** (født i Valkenburg i 1962) er en nederlandsk komponist og dirigent. Ved konservatoriet i Maastricht, Limburg studerte han trompet og direksjon av janitsjar- og fanfarekorps.

## Dirigenten Hamers
Hamers har vært dirigent for flere velrenommerte amatørorkestre i Nederland som for eksempel *St. Martinus Urmond*, *St. Caecilia Simpelveld* og Brass Band Limburg. I 1989 vant han *Zilveren Dirigeerstok* (Dirigentstokken i sølv) under *Wereldmuziekconcours* i Kerkrade (en musikk-konkurranse for korps fra hele verden). Fra 1995 til 2000 dirigerte han den nederlandske marinens orkester, *[[Marinierskapel der Koninklijke Marine]]*. Nå arbeider han for *Musikhochschule* i Augsburg i Tyskland. Han gir ofte *workshops* og opptrer som gjestedirigent for orkestre, i tillegg til nederlandske korps har han for eksempel dirigert janitsjarkorps i Trondheim og Karlskrona. Hamers har ved flere anledninger gjort ulike oppdrag for Norges Musikkorps Forbund som å lede dirigentsymposier og dømme i Norgesmesterskapet for janitsjarkorps. Hamers har ved flere anledninger vært både dirigent og dommer i forbindelse med europamesterskapet for brassband.

## Komponisten Hamers
Hamers' komposisjoner er for det meste programmatisk med et moderne, men likevel tilgjengelig klangidioom. Blant hans mer kjente verker er *New Life*, *Babylon* og *The Sky is the Limit* for janitsjarkorps og *Die Alpen*, *The Power of the Soul* og *Chameleon* for brassband.

## Referanser


## Eksterne lenker
*
Borden County

**Borden County** er et fylke i den amerikanske delstaten Texas. Det ligger i de sentrale delene av staten og grenser mot Garza County i nord, Scurry County i øst, Mitchell County i sørøst, Howard County i sør, Dawson County i vest og mot Lynn County i nordvest. 

Borden Countys totale areal er  km² hvorav 19 km² er vann. I 2000 hadde fylket 729 innbyggere og administrasjonssenteret ligger i Gail. Fylket har fått sitt navn etter Gail Borden, Jr (1801-1874), som var forretningsmann, publisist, landmåler og oppfinneren av kondensert melk.
## Eksterne lenker
*
Dawson County

**Dawson County** er navnet på fire fylker i USA:

*Dawson County (Georgia) 
*Dawson County (Montana) 
*Dawson County (Nebraska) 
*Dawson County (Texas)
Fanfarekorps

Et **fanfarekorps** (fra arabisk: *fanfar*) er et musikkorps hvor brassbandets besetning med messingblåseinstrumenter og slagverk er utvidet med en saksofongruppe med sopran-, alt-, tenor- og barytonsaksofoner.

Besetningsmodellen er spesielt utbredt i Nederland og Belgia, men finnes også i Norge. I besetningens opphavsland, Nederland, var fanfarekorps opprinnelig typiske marsjkorps, men i dag har flere av dem utviklet seg til fullverdige konsertorkestre. Fanfarekorps og janitsjarkorps, omtales ofte sammen med brassband som HaFaBra, (nederlandsk *Harmonie, Fanfare, Brass*).

I Nederland finnes det over 2000 fanfare- og janitsjarkorps, og det er også laget film med handling fra fanfareverdenen. (Bert Hanstra, *Fanfare*, 1958)

Typisk for fanfareorkestre er at de har flere flygelhorn, et relativt ukjent instrument for mange. Instrumentet, som skal være utviklet av Adolphe Sax eller Michael Saurle (herom strides de lærde), kan ved første øyekast ligne på en trompet, men har en myk og varm klang i kontrast mot trompetens hardere, skarpe klang. Blant komponister som har gjort seg bemerket for sine verker for fanfarekorps kan nevnes Rob Goorhuis, Jan van der Roost, Norbert Nozy og Henk Badings.

## Vanlig besetning
* Sopransaksofon
* Altsaksofon (to stemmer)
* Tenorsaksofon
* Barytonsaksofon
* Sopranflygelhorn, stemt i Ess (Erstattes ofte med esskornett)
* Flygelhorn, stemt i B (fire stemmer)
* Trompet/kornett (tre eller fire stemmer)
* Horn (waldhorn, althorn eller mellofon) (tre eller fire stemmer)
* Tenorhorn
* Trombone (tre stemmer, ofte den nederste spilt på basstrombone)
* Eufonium
* Tuba (I Ess eller B vanligst)
* Slagverk og perkusjon
Dawson County (Texas)

**Dawson County** er et fylke i den amerikanske delstaten Texas. Det grenser mot Lynn County i nord, Borden County i øst, Martin County i sør, Gaines County i vest og mot Terry County i nordvest.

Dawson Countys totale areal er 2&nbsp;336 km² hvorav 0 km² er vann. I 2000 hadde fylket 14&nbsp;985 innbyggere og administrasjonssenteret ligger i byen Lamesa. Fylket har fått sitt navn etter soldaten Nicholas Mosby Dawson.
## Eksterne lenker
*
Partick Thistle FC

**Partick Thistle Football Club** er en skotsk fotballklubb som holder til i bydelen Maryhill i Glasgow. Klubbens hjemmebane er Firhill Stadium.

## Historie
Partick Thistle ble stiftet i 1876 i Partick, som da var uavhengig by, men som i dag er en del av Glasgow. Klubben spilte på flere baner i Partick før de i 1909 fant et fast hjem, Firhill Stadium i Maryhill. Da den skotske ligaen i 1893 etablerte en 2. divisjon, var Partick Thistle blant de ti klubbene som ble valgt inn i den nye divisjonen. I 1897 nådde Partick Thistle 1. divisjon for første gang.

Klubbens største øyeblikk kom i 1921, da de ble cupmestre med 1&ndash;0 over Rangers i finalen. I 1971 vant de ligacupen med 4&ndash;1 over Celtic i finalen. Klubben spilte i 1. divisjon sammenhengende mellom 1902 og 1970. De har aldri blitt seriemestre, men ble nummer 3 i 1948, 1954 og 1963. Siste nedrykk fra øverste divisjon var våren 2004. Etter to sesonger på nivå 2 og 3, vant Partick Thistle playoff-finalen på straffesparkkonkurranse, og rykket opp i First Division (nivå 2) i 2006.

I sesongen 2012/13 vant klubben Scottish First Division og var tilbake på høyeste nivå i Scottish Premiership fra sesongen 2013–2014.

## Sesonger

## Inneværende sesong

## Meritter
* Cupmester (1): 1921
* Ligacupmester (1): 1971

## Klubbrekorder
* Beste ligasesong: 3.-plass i 1948, 1954 og 1963
* Høyeste tilskuerantall på Firhill Stadium (klubben): 49 838 mot Rangers 18. februar 1922 (1. divisjon)
* Høyeste tilskuerantall (banerekord): 54 728, landskamp Skottland -  25. februar 1928
* Største seier: 16&ndash;0 mot Royal Albert 17. januar 1931 (cupen 1. runde)
* Største tap: 0&ndash;10 mot Queen's Park 3. desember 1881 (cupen 5. runde)

## Referanser


## Litteratur
* Sky Sports Football Yearbook, Headline Book Publishing, London 2005. ISBN 0-7553-1385-2

## Eksterne lenker
* 
* Partick Thistle – The early years 
* Partick Thistle Photos
* ptfc.net
Toussaint L’Ouverture

**François-Dominique Toussaint L'Ouverture** (født 20. mai 1743 i Cap-Haïtien, død 7. april 1803 på Fort de Joux i La Cluse-et-Mijoux i Frankrike) var den mest sentrale lederen av revolusjonen på Saint-Domingue (dagens Haiti) i 1791. Sammen med Jean-Jacques Dessalines blir han sett på som en av grunnleggerne av Haiti. 

## Liv og virke
### Bakgrunn
Han ble født som slave på en plantasje som var eid av greven av Bréda, hvis etternavn han også tok. Han levde under relativt humane forhold frem til sin frigivelse i 1776 og hadde gjort seg et navn som rytter og botaniker da den franske revolusjons effekter nådde Haiti. Revolusjonens leder, inspirert av Jean-Jacques Rousseau, erklærte at alle menn var fri, men ble tvunget til å bibeholde slaveriet etter påtrykk fra slaveeierne. Dette førte i 1791 til omfattende slaveopprør på Haiti, som da var en fransk koloni under namnet Saint-Domingue.

### Frigjøringsanfører
I 1793 allierte l'Ouverture seg med Spania, som holdt den østlige delen av øya Hispaniola som Haiti ligger på (nå Den dominikanske republikk). Spania var da i krig med Frankrike, i en del av den franske revolusjonskrig. Senere samme år invaderte også Storbritannia Saint-Domingue og besatte kystene.

Den 4. februar 1794 ratifiserte det jakobinerdominerte nasjonalkonventet et tilbud om frigivning for alle slaver som var lojale mot revolusjonen. Tilbudet var blitt fremlagt av republikkens utsendte Léger-Félicité Sonthonax 29. august 1793. Dette førte til at l'Ouverture tok med seg sine styrker til den franske revolusjonære armé, der han ble brigadegeneral. Han beseiret Storbritannia og Spania i flere slag, og ble i praksis Saint-Domingues leder. Han erklærte seg imidlertid lojal mot den franske første republikk. I 1801, da han også hadde erobret den spanske delen av Hispaniola, utropte han en konstitusjon for et autonomt Haiti.

### Kapitulasjon og død
Da Napoléon Bonaparte ble Frankrikes leder begynte han å strebe etter å gjeninnføre slaveriet i Saint-Domingue. I mai 1802 kapitulerte l'Ouverture til Napoléons styrker (ledet av Charles Victor Emmanuel Leclerc, Napoléons svoger) på vilkår at han fikk beholde sin frihet og at hans styrker skulle blir innlemmet i den franske armé. Leclerc brøt imidlertid sitt løfte og tok l'Ouverture til fange en måned senere. L'Ouverture ble ført til Frankrike, der han omkom på grunn av kulde, sult og vanstell ti måneder senere på festningen Fort de Joux i Jurafjellene i 1803.

## Senere hendelser
Mange år senere under Napoléons eksil på Saint Helena ble han spurt han om det overgrep som l'Ouverture ble utsatt for. Han skal ha svart «Hva skulle døden for en elendig neger bety for meg?» 

L'Ouvertures død innebar imidlertid ikke slutten for frigjøringskampen. Den 1. januar 1804 utropte Jean-Jacques Dessalines den nye staten Haitis selvstendighet. Samtidig solgte Napoleon andre besittelser i Amerika.

## Referanser


## Eksterne lenker
* ''Égalité for All. Toussaint Louverture and the Haitian Revolution'' , dokumentar fra PBS
Garza County

**Garza County** er et fylke i den amerikanske delstaten Texas. Det grenser mot Crosby County i nord, Kent County i øst, Scurry County i sørøst, Borden County i sør og mot Lynn County i vest.

Garza Countys totale areal er  km² hvorav 2 km² er vann. I 2000 hadde fylket  innbyggere og administrasjonssenteret er byen Post. 

## Byer
*Post
*Justiceburg

## Eksterne lenker
*
Certamen Internacional de Bandas de Musica – Ciudad de Valencia

**Certamen Internacional de Bandas de Musica – Ciudad de Valencia** er Spanias mest anerkjente konkurranse for janitsjarkorps. Konkurransen avholdes årlig i Valencia i Spania.

## Oppbygging
Konkurransen er delt inn i divisjoner basert på korpsenes størrelse. De to øverste divisjonene konkurrerer på tyrefekterstadion i Valencia, mens de lavere divisjonene opptrer i byens konserthus.

## Divisjonene
Divisjonene er som nevnt delt inn etter deltagerkorpsenes størrelse, og elitedivisjonen består av korps med inntil 150 musikere. 

Vinnerkorpset i 2006 hadde følgende besetning:
* 1 pikkolofløyte
* 8 tverrfløyter
* 1 altfløyte
* 7 oboer
* 1 engelsk horn
* 5 fagotter
* 1 kontrafagott
* 2 Eb-klarinetter
* 30 Bb-klarinetter
* 1 altklarinett
* 3 bassklarinetter
* 1 kontrabassklarinett
* 1 sopransaksofon
* 6 altsaksofoner
* 5 tenorsaksofoner
* 1 barytonsaksofon
* 1 bassaksofon
* 13 trompeter
* 2 flygelhorn
* 12 waldhorn
* 10 tromboner
* 4 eufoniumer
* 8 tuba
* 1 piano
* 1 harpe
* 1 glassharmonika
* 6 celloer
* 3 kontrabasser
* 10 slagverkere

## Deltagelse
Korps kan ikke uten videre melde seg på konkurransen, men må inviteres av arrangementskomiteen for å få være med. Flere norske korps har deltatt og markert seg i konkurransen, og i 2006 vant Sagene Janitsjarkorps konkurransens 2. divisjon med konkurransens høyeste poengsum.
Steve Borden

**Steven** «**Steve**» **James Borden** (født 20. mars 1959), bedre kjent som **Sting**, er en amerikansk fribryter i Total Nonstop Action Wrestling. Sting var best kjent i World Championship Wrestling, som nå er oppkjøpt av Vince McMahons World Wrestling Entertainment.

## Titler
* **[[Universal Wrestling Federation]]**
** UWF Tag Team Championship ×3

* **[[National Wrestling Alliance]]**
** NWA World Heavyweight Championship
** NWA World Television Championship

* **[[World Championship Wrestling]]**
** WCW United States Heavyweight Championship ×2
** WCW World Heavyweight Championship ×6
** WCW International World Heavyweight Championship ×2
** WCW World Tag Team Championship ×3

* **[[World Wrestling All-Stars]]**
** WWA World Heavyweight Championship

## Referanser


## Eksterne lenker
* 
* 
* 
* 
*  TNA-profil